پاکستان کا مسئلہ فلسطین کے حل تک صیہونی حکومت کو تسلیم نہ کرنے کا اعلان

پاکستان کی وزارت خارجہ کے ترجمان نے کہا ہے کہ پاکستان پر اسرائیل کو تسلیم کرنے کے لئے کوئی دباؤ نہیں، اسرائیل کو مسئلہ فلسطین کے حل تک تسلیم نہیں کریں گے۔

خبر کا کوڈ: 4041

تاریخ: 24 December 2020 - 20:48

مقدس دفاع نیوز ایجنسی کی رپورٹ کے مطابق پاکستان کی وزارت خارجہ کے ترجمان زاہد حفیظ چوہدری نے کہا ہے کہ پاکستان پر اسرائیل کو تسلیم کرنے کے لئے کوئی دباؤ نہیں،  اسرائیل کو مسئلہ فلسطین کے حل تک تسلیم نہیں کریں گے۔

پاکستانی وزارت خارجہ کےترجمان زاہد حفیظ چوہدری کا کہنا تھا کہ پاکستان واضح کرچکا کہ اسرائیل کو تسلیم نہیں کریں گے، پاکستان پر اسرائیل کو تسلیم کرنے کے لئے کوئی دباؤ نہیں، اسرائیل کو مسئلہ فلسطین کے حل تک تسلیم نہیں کریں گے۔

بھارت کے مقبوضہ کشمیر میں محاصرے اور کریک ڈاؤن کو 500 سے زائد روز ہو چکے ہیں، مقبوضہ کشمیر میں قتل عام سے توجہ ہٹانے کے لیے بھارت ایل او سی پر جنگ بندی کی خلاف ورزیاں کر رہا ہے، رواں برس بھارت نےجنگ بندی کی 3012 خلاف ورزیاں کیں، خلاف ورزیوں میں 28 نہتے شہری شہید ہوئے، پاکستان عالمہ برادری سے نوٹس لینے کی اپیل کرتا ہے۔